Apong Hérlina

Apong Hérlina () nyaéta salah saurang alumni Fakultas Hukum Universitas Indonésia taun 1989.  Anjeunna aktivis hukum di Indonésia. Saparantos lulus kuliah, anjeunna kungsi ngajabat jadi tenaga sukaréla di Lembaga Bantuan Hukum (LBH) Jakarta, taun 1988 dugi 1989. Taun 1997 dugi 2000, anjeunna dipercanten jadi diréktur di Lembaga Bantuan Hukum (LBH) Jakarta. 

Apong kungsi nyuprih élmu D3 Bahasa Inggris di IKIP Jakarta, anu ayeuna mah kasohor ku Universitas Negeri Jakarta (UNJ), anu lulus taun 1987. Anjeunna mangrupi salah saurang anggota DPP Asosiasi Perempuan Indonésia untuk Keadilan (APIK) nalika taun 1995. Apong ogé kauninga kungsi jadi koordinator Kelompok Perempuan untuk Keadilan Buruh (KPKB) jeung Cénter for Indonesian Migrant Workers ti saprak taun 1996. Langkung ti dinya, anjeunna ogé kungsi jadi anggota Tim Naskah Akademis Badan Pembinaan Hukum Nasional (BPHN) nalika 1993, Komisi Nasional Perlindungan Anak taun 1998, Convention Watch Working Group di Program Kajian Wanoja Pascasarjana Universitas Indonésia nalika 1995, jeung sékrétaris Komite Aksi Pembébasan dan Narapidana Politik ti saprak 1998. 

 Rujukan 

Kategori:Inohong Sunda